EkBass/fiwiki-20250220-pages-articles huggingface dataset:
Raise Your Glass

Raise Your Glass on yhdysvaltalaisen laulaja-lauluntekijä Pinkin kappale, joka julkaistiin hänen Greatest Hits... So Far!!! -studioalbuminsa ensimmäisenä singlenä 6. lokakuuta 2010. Kappaleen ovat sanoittaneet Pink, Max Martin ja Shellback, joista kaksi jälkimmäistä myös tuottivat sen. Kappale juhlistaa Pinkin ensimmäistä vuosikymmentä hänen vuonna 2000 julkaisemansa debyyttialbumin jälkeen, ja se on omistettu hänen faneilleen, jotka ovat tukeneet häntä vuosien varrella. Samat tuottajat ovat olleet vastuussa monista Pinkin kappaleista ja tekivät myös Raise Your Glassia seuranneen singlen, "Fuckin' Perfect". == Vastaanotto == Raise Your Glassin julkaisivat LaFace Records ja RCA Records lokakuussa 2010. Levy saavutti kaupallista menestystä keräten positiivisia arvosteluja monilta musiikkikriitikoita monien kuvaillessa sitä juhlahymniksi. Se nousi listoilla kymmenen parhaan joukkoon monissa valtioissa, mukaan lukien Yhdysvalloissa, missä siitä tuli hänen kolmas singlelistan kärjen saavuttanut singlensä. Vuonna 2011 "Raise Your Glass" sijoittui 13:nneksi Mediabasen "Top 40 Year End Chart" -listalla. Kappaletta on käytetty elokuvan Morsiusneidot televisiomainoksessa sekä elokuvien Sinun numerosi? – Kuinka monta on liian paljon? ja New Year's Eve teatterillisissa trailereissa. ==Lähteet== Luokka:Vuoden 2010 kappaleet Luokka:Pinkin kappaleet Luokka:Billboard Hot 100 -listan ykköset
Patron Tequila

Patron Tequila on Paradiso Girlsin kappale, jolla vierailee Lil Jon ja naisräppäri Eve. Kappaleen piti ilmestyä heidän julkaisematta jääneellä Crazy Horse-studioalbumilla. Kappale julkaistiin albumin johdantosinglenä Yhdysvalloissa 14. huhtikuuta 2009. Paradiso Girls on julkaissut levyt The Remixes ja The Remixes Part 2 markkinoidakseen kappaletta. ==Lähteet== Luokka:Vuoden 2009 kappaleet Luokka:Yhdysvaltalaiset popkappaleet
Meet Me Halfway

Meet Me Halfway on yhdysvaltalaisen hip hop -yhtye The Black Eyed Peasin kappale. Se julkaistiin kolmantena promootiosinglenä heidän viidenneltä, The E.N.D -studioalbumilta. Myöhemmin se julkaistiin albumin kolmantena singlenä. Kappale saavutti parhaimmillaan Billboard Hot 100 -listan seitsemännen sijan sekä saavutti listan kärjen Australiassa, Saksassa, Romaniassa ja Isossa- Britanniassa. Viimeisimpänä mainitussa valtiossa siitä tuli vuoden 2009 kymmeneksi myydyin single. == Lähteet == Luokka:Vuoden 2009 kappaleet Luokka:The Black Eyed Peasin kappaleet
Nitroguanidiini

Nitroguanidiini eli pikriitti (CH4N4O2) on guanidiinin nitrattu johdannainen. Yhdistettä voidaan käyttää räjähteenä, metallien pinnoitteissa ja orgaanisten synteesien lähtöaineena. ==Ominaisuudet== Nitroguanidiini esiintyy kahdessa eri tautomerisessa muodossa: nitroimiininä tai nitroamiinina. Näistä nitroimiini on vallitseva sekä kiinteässä yhdisteessä että liuoksissa. Huoneenlämpötilassa nitroguanidiini on väritöntä kiteistä ainetta, joka hajoaa kuumennettaessa sulamispisteeseensä, jopa räjähtäen. Myös tärähdys voi aiheuttaa räjähdysmäisen reaktion. Yhdisteen räjähdysnopeus on suuri ja räjähdysvoimaltaan se vastaa TNT:tä. Se liukenee hieman kylmään veteen ja paremmin kuumaan ja liukenee myös etanoliin. Nitroguanidiini on hyvin heikko emäs ja muodostaa suoloja vain vahvojen happojen kanssa. Amiinien kanssa yhdiste reagoi muodostaen substituoituja nitroguanidiineja.Thomas Güthner, Bernd Mertschenk & Bernd Schulz: Guanidine and Derivatives, Ullmann's Encyclopedia of Industrial Chemistry, John Wiley & Sons, New York, 2006. Viitattu 22.3.2015 ==Valmistus ja käyttö== Nitroguanidiinia valmistetaan kuumentamalla guanidiininitraattia väkevän rikkihapon tai rikkihapon ja väkevän typpihapon seoksella. Nitroguanidiinia käytetään nitroselluloosan ja nitroglyserolin kanssa leimahtumattomissa ja savuttamattomissa ruudeissa. Nitroguanidiinin räjähdyksessä muodostuvat tuotteet eivät ole yhtä korrodoivia tykeille kuin monien muiden käytettyjen räjähteiden räjähtäessä muodostuvat tuotteet. Yhdistettä voidaan käyttää myös kaasua kehittävänä aineena autojen turvatyynyissä, valmistettaessa neonikotinoidihyönteismyrkkyjä ja metallien korroosionsuojauskylvyissä. ==Lähteet== Luokka:Orgaaniset typpiyhdisteet Luokka:Räjähdysaineet
Joni Mäki

Joni Mäki (s. 24. tammikuuta 1995) on suomalainen maastohiihtäjä, olympia- ja MM-mitalisti. Hän edustaa Pyhäjärven Pohti SkiTeamia. Ennen Pohti SkiTeamiin siirtymistä Mäki edusti Vaasan HiihtäjiäVaasan Hiihtäjät – MM-mitalimies vaihtaa seuraa ja Pyhäjärven Pohtia. Mäki saavutti pronssia nuorten MM- kilpailuissa Val di Fiemmessä vapaan hiihtotavan sprintissä 29. tammikuuta 2014. Alle 23-vuotiaiden MM-kilpailuissa hän oli vapaan sprintissä seitsemäs 2016 ja kahdeksas 2018. Mäki sijoittui Seefeldin MM-kilpailuissa 2019 vapaan hiihtotavan sprintissä 13:nneksi ja 15 kilometrin perinteisen kilpailussa 52:nneksi. Oberstdorfin MM-kilpailuissa 2021 hän saavutti Ristomatti Hakolan kanssa hopeaa vapaan hiihtotavan parisprintissä sekä oli perinteisen hiihtotavan sprintissä kolmastoista ja viestissä kuudes. Pekingin olympialaisissa 2022 hän sijoittui vapaan hiihtotavan sprintissä neljänneksi ja hiihti neljännen osuuden Suomen kuudenneksi sijoittuneessa viestijoukkueessa. Perinteisen hiihtotavan parisprintissä hän saavutti hopeaa yhdessä Iivo Niskasen kanssa. Planican MM-kilpailuissa 2023 hän sijoittui perinteisen hiihtotavan sprintissä 19:nneksi ja vapaan hiihtotavan parisprintissä 11:nneksi. Maailmancupissa Mäki kilpaili ensimmäisen kerran 1. maaliskuuta 2014 Lahden vapaan hiihtotavan sprintissä. Ensimmäiset maailmancupin pisteensä hän saavutti tammikuussa 2016 oltuaan Planican vapaan hiihtotavan sprintissä 29:s. Kymmenen parhaan joukkoon hän sijoittui ensimmäisen kerran oltuaan kymmenes Lillehammerin Nordic opening -tapahtumaan kuuluneessa vapaan hiihtotavan sprintissä marraskuussa 2018. Kaksi viikkoa myöhemmin hän oli samalla sijalla Davosin vapaan hiihtotavan sprintissä. Hän sijoittui kuudenneksi Rukan perinteisen hiihtotavan sprintissä marraskuussa 2021. Ensimmäisen palkintokorokesijoituksena hän saavutti Falunin perinteisen sprintissä oltuaan toinen. Parisprintissä hän sijoittui kolmanneksi Planicassa joulukuussa 2019. Mäki saavutti vapaan hiihtotavan sprintissä SM-kultaa 2020, 2022 ja 2024 sekä pronssia 2019, perinteisen hiihtotavan sprintissä SM-hopeaa 2023 ja SM-pronssia 2025, 10 kilometrin vapaan hiihtotavan kilpailussa hopeaa 2022, 15 kilometrin vapaalla hopeaa 2021 ja 2023 sekä 50 kilometrin vapaalla pronssia 2019. == Lähteet == Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1995 syntyneet Luokka:Elävät henkilöt
Thank U

”Thank U” on kanadalaisen laulaja-lauluntekijä Alanis Morissetten kappale hänen neljänneltä studioalbumiltaan Supposed Former Infatuation Junkielta. Morissette kirjoitti kappaleen yhdessä Glen Ballardin kanssa, joka oli tuottanut hänen edellisen albuminsa. Morissette kirjoitti kappaleen palattuaan Intiasta. ”Thank U” sai musiikkikriitikoilta pääosin positiivisen vastaanoton ja menestyi hyvin myös singlelistoilla saavuttaen sijoituksia kymmenen parhaan joukossa monissa eri maissa. Kappaleeseen liittyvällä musiikkivideolla nähdään Morissette alastomana lukuisilla Los Angelesin kaduilla. Video sai pääosin positiivisen vastaanoton musiikkikriitikoilta, mutta aiheutti myös lievää kiistelyä videolla ilmenevästä alastomuudesta johtuen. Kappale oli ehdolla vuoden 2000 Grammy-palkintogaalassa kategoriassa ”paras naispoplaulajan esitys”. ==Listasijoitukset== Listat (1996) Paras sijoitus Australia (ARIA) 15 Itävalta (Ö3 Austria Top 40) 10 Belgia (Ultratip 50 Flanders) 25 Belgia (Ultratip 50 Wallonia) 22 Kanada (RPM) 1 Saksa (Official German Charts) 19 Irlanti (IRMA) 13 Italia (FIMI) 6 Alankomaat (Dutch Top 40) 8 Uusi Seelanti (Recorded Music NZ) 2 Norja (VG-lista) 3 Ruotsi (Sverigetopplistan) 49 Sveitsi (Schweizer Hitparade) 18 UK Singles Chart 5 US Billboard Hot 100 17 US Billboard Hot 100 Airplay 2 US Billboard Adult Top 40 Tracks 1 US Billboard Modern Rock Tracks 12 US Billboard Mainstream Top 40 2 ==Lähteet== Luokka:Vuoden 1998 kappaleet Luokka:Alanis Morissetten kappaleet
You Oughta Know

You Oughta Know on kanadalaisen laulaja-lauluntekijä Alanis Morissetten kappale hänen kolmannelta studioalbumiltaan Jagged Little Pill. Morissette teki sen yhdessä Glen Ballardin kanssa, joka toimi myös kappaleen tuottajana. Se oli Maverick Recordsin julkaiseman albumin ensimmäinen single, ja julkaistiin 7. heinäkuuta 1995. Se oli Morissetten ensimmäinen kappale, kun hän siirtyi purkkapopista vaihtoehtorockiin. Kappaletta pidettiin laajalti albumin kohokohtana, ja se sai pääosin positiivisen vastaanoton musiikkikriitikoilta. Se pääsi myyntilistoilla kymmenen parhaan joukkoon Australiassa ja Yhdysvalloissa, jossa se oli hitti monen eri genren listoilla. Tämän lisäksi kappale pääsi 20 parhaan joukkoon Kanadassa sekä 40 parhaan joukkoon Ruotsissa, Uudessa-Seelannissa, Belgiassa, Alankomaissa ja Isossa- Britanniassa. Kappale voitti Grammy-palkinnon kahdessa kategoriassa: ”Paras rock-kappale” ja ”Paras naisrocklaulajan esitys”. Kappale oli myös ehdolla kategoriassa ”Vuoden levytys”. Flea ja Dave Navarro Red Hot Chili Peppersistä soittavat kappaleella bassoa ja kitaraa. ==Listasijoitukset== Listat (1995-96) Paras sijoitus Australia (ARIA) 4 Belgia (Ultratop 50 Flanders) 39 Canadian Alternative 30 (RPM) 21 Canada Top Singles (RPM) 20 Alankomaat (Single Top 100) 17 Uusi Seelanti (Recorded Music NZ) 25 Ruotsi (Sverigetopplistan) 38 UK Singles (Official Charts Company) 22 US Billboard Hot 100 6 US Billboard Modern Rock Tracks 1 US Billboard Mainstream Rock Tracks 3 US Billboard Mainstream Top 40 7 ==Lähteet== Luokka:Vuoden 1995 kappaleet Luokka:Alanis Morissetten kappaleet
Anni Kainulainen

Anni Hilda Julia Kainulainen (s. 17. elokuuta 1992 Kuivaniemi) on suomalainen maastohiihtäjä. Hän edustaa Vantaan Hiihtoseuraa. Aikaisemmin hän edusti Hämeenlinnan Hiihtoseuraa.Seuramuutot kaudelle 2021–2022. Suomen Hiihtoliitto. Viitattu 25.10.2021 Kainulainen teki ensiesiintymisensä maailmancupissa 10. maaliskuuta 2013 Lahden 10 kilometrin perinteisen hiihtotavan kilpailussa. Parhaimmillaan hän on sijoittunut 38:nneksi Lahden yhdistelmäkilpailussa tammikuussa 2021. Kainulainen on saavuttanut Hämeenlinnan Hiihtoseuran joukkueessa SM-kilpailuissa kolme viestimestaruutta; Jyväskylässä 2014Huhtasuonhiihto2000.fi , Rukalla 2015 ja Imatralla 2016, hopeaa Kontiolahdella 2013Hiihtoliitto.fi ja Imatralla 2019 sekä pronssia Kontiolahdella 2017, Taivalkoskella 2018 ja Vantaan Hiihtoseurassa Äänekoskella 2024. Parisprintissä hän sai SM-hopeaa Äänekoskella 2019 ja pronssia Vantaalla 2018. Ensimmäisen henkilökohtaisen SM-mitalinsa hän sai oltuaan kolmas 10 kilometrin perinteisen kilpailussa 2022. == Lähteet == Luokka:Suomalaiset maastohiihtäjät Luokka:Vuonna 1992 syntyneet Luokka:Elävät henkilöt
Aglaophyton

Aglaophyton on hävinnyt kasvisuku, joka kuului Polysporangiophyta-kladiin. Sitä tavattiin varhaisella devonikaudella, jolloin se oli oleellinen osa kasvikuntaa. Se oli eräänlainen sammalten ja putkilokasvien välimuoto. Aikaisemmin tämä suku luettiin putkilokasveihin kuuluvaan sukuun Rhynia. Myöhemmin se kuitenkin luokiteltiin omaksi suvuksi ja erilleen putkilokasveista, koska sen lajeilla ei ollut varsinaista putkilosolukkoa. Sen sijaan niillä oli keskusputkilon paikalla vastaava säiemäinen rakenne, jonka solukot olivat vähemmän tiheitä, kuin putkilokasvien putkiloissa. Tämän keskussäikeen uloimman osan soluissa soluseinä oli ohut. Kasvien versonhaarat olivat haarautuneet jyrkässä kulmassa. == Lähteet == == Aiheesta muualla == * http://www.chertnews.de/rare_aspect.html Luokka:Esihistorialliset kasvit
Titta (laulaja)

Titta Hakala (s. 1986) on suomalainen laulaja ja lauluntekijä. Hän nousi julkisuuteen vuonna 2014 julkaistuaan singlen ”Maailma loppuu tänään”. Vuonna 2003 16-vuotias Hakala osallistui Idolsin ensimmäiselle tuotantokaudelle ja pääsi kahdentoista parhaan joukkoon. Ylioppilaaksi valmistumisen jälkeen Hakala on toiminut mallina ja parturi-kampaajana. Aluksi Titta ei kokenut itseään biisintekijäksi, mutta sittemmin myös hänen tekemiään kappaleita on julkaistu. == Diskografia == === Singlet === Nimi Vuosi Listasijoitukset Albumi Single- lista Radio- lista ”Maailma loppuu tänään” 2014 — — ”Niin yli susta” 2015 — — ”Bikinit” 2016 — — ”Rakkaudesta” 2017 — — ”Mä tiiän et mä saan” — — ”Polttomerkki” — — ”Terapiaan” 2020 — — ”Jos en mä sua saa” — — ”Marsiin” — — ”Elämä on nyt” 2021 — 5 ”Ihana mies” 2022 — 69 ”Ihmeitä” — 51 ”Onni pitkästä ilosta” 2023 — – === Vierailijana === Nimi Vuosi Listasijoitukset Albumi Single- lista Radio- lista ”Vain yksi sinä” (Spekti feat. Titta) 2020 16 — === Musiikkivideot === * Maailma loppuu tänään (2014 – ohj. Miika Ullakko) * Niin yli susta (2015 – ohj. Miika Ullakko) * Elämä on nyt (2021 – ohj. Asko Keinonen) == Lähteet == Luokka:Suomalaiset laulajat Luokka:Vuonna 1986 syntyneet Luokka:Elävät henkilöt
Suomen joukkue jääkiekon maailmanmestaruuskilpailuissa 1965

Suomen jääkiekkomaajoukkue vuoden 1965 maailmanmestaruuskisoissa, jotka järjestettiin Suomessa Tampereella. Pentti Lindegren korvasi joukkueeseen jo valitun, mutta viime hetkellä loukkaantuneen Seppo Lindströmin. == Kokoonpano== *Päävalmentaja: Joe Wirkkunen Pelipaikka Num. Pelaaja Joukkue (1964-1965) MV 1 Juhani Lahtinen Ilves MV 16 Urpo Ylönen TuTo P 4 Kalevi Numminen Tappara P 5 Ilkka Mesikämmen TPS P 3 Pentti Lindegren HIFK P 2 Jarmo Wasama Ilves P 6 Lalli Partinen SaiPa H 15 Lasse Oksanen Ilves H 10 Heino Pulli (A) TK-V H 14 Reijo Hakanen Ilves H 11 Matti Keinonen Lukko H 9 Matti Reunamäki TK-V H 17 Jaakko Honkanen Karhut H 7 Raimo Kilpiö (C) RU-38 H 13 Pentti Rautalin Lukko H 12 Seppo Nikkilä TK-V H 8 Juhani Wahlsten (A) TPS == Lähteet == 1965
Rikkihemppo

Rikkihemppo (Crithagra sulphurata) on peippojen heimoon kuuluva varpuslintu. ==Levinneisyys== Rikkihemppoa tavataan Afrikassa päiväntasaajan eteläpuolella. Lajin on raportoitu olevan melko yleinen tai paikallisesti yleinen, ja sen kanta on vakaa. Se on luokiteltu elinvoimaiseksi. ==Lähteet== Luokka:Peipot
Tyräkkihemppo

Tyräkkihemppo (Crithagra albogularis) on peippojen heimoon kuuluva varpuslintu. ==Levinneisyys== Tyräkkihemppoa tavataan eteläisessä Afrikassa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Viirukalottihemppo

Viirukalottihemppo (Crithagra striatipectus) on peippojen heimoon kuuluva varpuslintu. Viirukalottihemposta on erotettu omaksi lajikseen sambiankalottihemppo (Crithagra reichardi). ==Levinneisyys== Viirukalottihemppoa tavataan Afrikan itäosissa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Kalottihemppo

Kalottihemppo (Crithagra gularis) on peippojen heimoon kuuluva varpuslintu. ==Levinneisyys== Kalottihemppoa tavataan Afrikan länsi-, keski- ja eteläosissa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Tarzanin viidakkoseikkailuja

Tarzanin viidakkoseikkailuja on Edgar Rice Burroughsin seikkailuromaani, joka on alun perin julkaistu vuonna 1919 nimellä Jungle Tales of Tarzan. Se on järjestyksessä 6. Tarzan -kirja. Ensimmäinen suomennos kirjasta julkaistiin vuonna 1923. == Juoni == Kirja sisältää 12 vuosina 1916 ja 1917 kirjoitettua tarinaa: *I. Tarzanin ensimmäinen rakkaus *II. Tarzan vankina *III. Taistelu balusta *IV. Tarzanin jumala *V. Tarzan ja neekeripoika *VI. Poppamies kostopuuhissa *VII. Bukawain kuolema *VIII. Leijona *IX. Painajainen *X. Taistelu Tikan puolesta *XI. Viidakkokepponen *XII. Tarzan pelastaa kuun Nuori Tarzan kaipaa itselleen seuraa ja päättää ryöstää alkuasukaslapsen. == Lähteet == Luokka:Edgar Rice Burroughsin romaanit Luokka:Tarzan-kirjat Luokka:Vuoden 1919 kirjat
Mustakorvahemppo

Mustakorvahemppo (Crithagra mennelli) on peippojen heimoon kuuluva varpuslintu. ==Levinneisyys== Mustakorvahemppoa tavataan Afrikan kaakkoisosissa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Bernhard Ernst von Bülow

thumb|Bernhard Ernst von Bülow. Bernhard Ernst von Bülow (2. elokuuta 1815 – 20. lokakuuta 1879) oli vanhaan saksalaiseen von Bülow -sukuun kuulunut tanskalais-saksalainen diplomaatti. Von Bülow oli maineikkaan preussilaisen diplomaatin Heinrich von Bülowin veljenpoika. Hän opiskeli saksalaisissa yliopistoissa ja palveli sen jälkeen Tanskan valtion diplomaattina. Hullun vuoden 1848 aikana von Bülow irtisanoutui tehtävästään ja toimi Holsteinin Tanskasta irrottamisen puolesta. Välirikko ei kuitenkaan ollut pysyvä, vaan vuosina 1851–1862 von Bülow toimi Tanskan lähettiläänä Saksan valtiopäivillä. 1850- ja 1860-luvuilla hän osallistui Tanskan valtuuttamana useisiin neuvotteluprosesseihin, kuten tuloksettomaan Holsteinin itsenäisyysprosessiin 1863. Hän kieltäytyi kuitenkin ministerinpaikasta Carl Christian Hallin johtamassa Tanskan hallituksessa 1857. Holsteinia koskevien neuvottelujen epäonnistuminen johti toiseen Saksan–Tanskan sotaan 1864. Tällöin von Bülow suositteli maan hallitukselle Britannian välitystarjouksen hyväksymistä. Kun suositusta ei noudatettu, von Bülow erosi tehtävästään ja siirtyi Mecklenburgin suuriruhtinaskunnan palvelukseen. Bernhard Ernst von Bülowin poikia olivat Saksan valtakunnankansleriksi noussut Bernhard von Bülow ja saksalainen ensimmäisen maailmansodan kenraalimajuri Karl Ulrich von Bülow. == Lähteet == * Svensk uppslagsbok. Lund 1930. Luokka:Saksalaiset diplomaatit Luokka:Tanskalaiset diplomaatit Luokka:Vuonna 1815 syntyneet Luokka:Vuonna 1879 kuolleet
Ogadeninhemppo

Ogadeninhemppo (Crithagra tristriata) on peippojen heimoon kuuluva varpuslintu. ==Levinneisyys== Ogadeninhemppoa tavataan Eritreassa, Etiopiassa ja Somaliassa. Lajia on kuvattu paikallisesti yleisestä runsaslukuiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Peipot
Uptown Funk

Uptown Funk (tyyliteltynä UpTown Funk!) on brittiläisen tuottajan Mark Ronsonin single hänen neljänneltä studioalbumiltaan Uptown Special. Singlellä laulaa yhdysvaltalainen laulaja-lauluntekijä Bruno Mars. Uptown Funk oli kaupallinen menestys, ja se saavutti ensimmäisen sijan Yhdysvaltain Billboard Hot 100-listalla, sekä useiden muiden maiden listoilla. Kappale voitti BRIT Awardseissa vuoden brittiläisen singlen palkinnon. ==Aiheesta muualla== * https://www.youtube.com/watch?v=OPf0YbXqDm0 Uptown Funk YouTubessa Luokka:Vuoden 2014 kappaleet Luokka:Bruno Marsin kappaleet Luokka:Grammy- palkitut kappaleet Luokka:Billboard Hot 100 -listan ykköset
Ankoberinhemppo

Ankoberinhemppo (Crithagra ankoberensis) on peippojen heimoon kuuluva varpuslintu. ==Levinneisyys== Ankoberinhemppoa tavataan pienellä alueella Etiopian keski- ja pohjoisosissa. Lajin populaatioksi on arvioitu 10 000–19 999 yksilöä. Sitä uhkaa elinympäristöjen tuhoutuminen, ja laji on luokiteltu vaarantuneeksi. ==Lähteet== Luokka:Peipot Luokka:Uhanalaiset linnut
Jääpallon Elitserien-kausi 2014–2015

Ruotsin jääpallon Elitserien pelattiin kaudella 2014-2015 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan. Sarjan jukkueet pysyivät samana, sillä viime kauden neljä viimeistä GAIS Bandy, Kalix Bandy, IK Sirius ja Ljusdals BK säilyttivät pääsarjan sarjapaikkansa. Kauden jälkeen göteborgilainen GAIS Bandy luopui kuitenkin Elitserien-sarjapaikastaan, koska Göteborgin kaupunki ei sitoutunut uuden jääpallohallin rakentamiseen., Västeråsin TB Västerås nostettiin tämän vuoksi Allsvenskanista Elitserieniin. Pudotuspelivaiheen peleistä ottelusarja Sandvikens AIK-Hammarby IF venyi viiden ottelun mittaiseksi. Hammarby otti aluksi kaksi voittoa, mutta ottelusarjan ollessa näin sen jälkeen katkolla, Sandvikens AIK otti kolme voittoa ja venyi näin loppuoteluun. Mestaruuden voitti Västerås SK. Se voitti Tukholman Tele2 Arenalla pelatussa loppuottelussa Sandvikens AIK:n 6-4. Västeråsk SK:n joukkueessa oli mestaruutta voittamassa Ruotsin pitkäaikainen maajoukkuemies Johan Esplund, jolle mestaruus oli pitkän uran ensimmäinen. Samoin Västeråsin joukkueessa oli mestaruutta voittamassa Suomen maajoukkuemies Janne Rintala, joka teki itse yhden Västeråsin maaleista. Ensimmäisen kerran uuden Elitserienin historiassa pelattiin myös pronssiottelu. Siinä tukholmalainen Hammarby IF voitti tiukassa ottelussa Villa-Lidköpingin 6-5. Markus Kumpuoja saavutti näin Hammarbyn riveissä pronssimitalin. ==Sarjataulukko== Kahdeksan parasta pudotuspeleihin, neljä viimeistä putoamiskarsintaan. == Pudotuspelit == ===Puolivälierät=== ===Välierät=== ===Pronssiottelu === === Loppuottelu === ==Karsinnat== Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin. ===Lohko 1=== ===Lohko 2=== IFK Kungäv, TB Västerås ja Sirius säilyttivät Elitserien-paikkansa. Gripen Trollhättan nousi Elitserieniin ja pudotti näin Ljusdals BK:n Allsvenskaniin. == Parhaat maalintekijät - runkosarja (ml. suomalaiset)== Sija Pelaaja Joukkue Maalit 1\. Patrik Nilsson Sandvikens AIK 61 2\. Erik Pettersson Sandvikens AIK 55 3\. Jonas Nilsson Västerås SK 53 4\. David Karlsson Villa Lidköping BK 51 5\. Daniel Andersson Villa Lidköping BK 40 6\. Martin Söderberg Broberg IF 37 19\. Mikko Lukkarila IFK Vänersborg 22 42\. Ville Aaltonen Bollnäs GoIF/BF 13 49\. Markus Kumpuoja Hammarby IF 11 60\. Samuli Helavuori Bollnäs GoIF/BF 9 60\. Antti Ekman Kalix Bandy 9 64\. Pekka Rintala TB Västerås 8 64\. Samuli Koivuniemi Bollnäs GoIF/BF 8 89\. Rolf Larsson Broberg IF 5 \- Janne Rintala Västerås SK 4 \- Anssi Hänninen IFK Kungälv 3 \- Tomi Hauska Vetlanda BK 2 \- Ilari Moisala Broberg IF 0 == Lähteet == *Bandysidan Viitattu 22.3.2015 *Elitrapport Viitattu 22.3.2015 ===Viitteet=== Luokka:Jääpallon Elitserien-kaudet Luokka:Vuoden 2014 jääpallo Luokka:Vuoden 2015 jääpallo
Arabianhemppo

Arabianhemppo (Crithagra menachensis) on peippojen heimoon kuuluva varpuslintu. ==Levinneisyys== Arabianhemppoa tavataan Omanissa, Saudi- Arabiassa ja Jemenissä. Lajia on kuvattu yleiseksi tai paikallisesti yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Peipot
Guineanlahdenhemppo

Guineanlahdehemppo (Crithagra rufobrunnea) on peippojen heimoon kuuluva varpuslintu. ==Levinneisyys== Guineanlahdenhemppoa tavataan Sao Tome ja Principessä. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Proteahemppo

Proteahemppo (Crithagra leucoptera) on peippojen heimoon kuuluva varpuslintu. == Taksonomia == Proteahempun aikaisempi luokittelu keltahemppojen sukuun perustui vanhaan näkemykseen, mutta uudempi fylogeneettinen analyysi paljasti, että suku oli monimuotoinen eli polyfyleettinen. Tämän perusteella suku jaettiin uudelleen, ja useita lajeja, mukaan lukien proteahemppo, sijoitettiin uuteen afrikanhemppujen sukuun. ==Levinneisyys== Proteahemppoa tavataan Etelä- Afrikassa. Lajin kanta on vähenemässä, ja se on luokiteltu silmälläpidettäväksi. ==Lähteet== Luokka:Peipot
Johanna Paasikangas-Tella

Johanna Paasikangas-Tella (o.s. Paasikangas, s. 28. maaliskuuta 1974 Forssa) on suomalainen shakinpelaaja, joka on saavuttanut FIDE:n naisten kansainvälisen mestarin arvon. Johanna Paasikangas-Tella on voittanut naisten sarjan Suomen mestaruuden neljästi. Hän on edustanut shakin SM-liigassa Gardea ja EtVaS:ia ja kuulunut Suomen joukkueeseen shakkiolympialaisissa.http://www.olimpbase.org/playersw/u82q2cck.html == Lähteet == * http://ratings.fide.com/card.phtml?event=500879 * http://www.shakki.net/s_zone/s_paasikangas.htm === Viitteet === Luokka:Suomalaiset shakinpelaajat Luokka:Vuonna 1974 syntyneet Luokka:Elävät henkilöt
Charles James Napier

Charles James Napier (10. elokuuta 1782 – 29. elokuuta 1853) oli englantilainen kenraali ja Britannian joukkojen ylipäällikkö Intiassa. Napier haavoittui lähes kuolettavasti Corunnan taistelussa Espanjassa vuonna 1809, mutta selvisi hengissä, kun ranskalaiset löysivät hänet taistelukentältä ja ottivat sotavangikseen. Vuonna 1843 Napier johti englantilaisia joukkoja Intiassa ja valloitti Sindhin alueen. Intiassa Napier perusteli sati- seremonian kieltoa sanomalla, että ”englantilaisten tapana on hirttää miehet, jotka polttavat naisia elävältä”. Napierin patsas Trafalgar Squarella Lontoossa pystytettiin Horatio Nelsonin patsaan viereen vuonna 1856.General Sir Charles James Napier Google Maps. == Lähteet == Luokka:Brittiläiset kenraalit Luokka:Vuonna 1782 syntyneet Luokka:Vuonna 1853 kuolleet
Kapinhemppo

Kapinhemppo (Crithagra totta) on peippojen heimoon kuuluva varpuslintu. == Levinneisyys == Kapinhemppoa tavataan Etelä-Afrikassa. Lajin kanta on vakaa, ja se on luokiteltu elinvoimaiseksi. ==Lähteet== == Aiheesta muualla == *Laji.fi: Kapinhemppo (Crithagra totta) *ITIS: Crithagra totta *University of Michigan, Animal Diversity Web (ADW): Serinus totta, Cape siskin *Global Biodiversity Information Facility (GBIF): Crithagra totta Luokka:Peipot
Lesothonhemppo

Lesothonhemppo (Crithagra symonsi) on peippojen heimoon kuuluva varpuslintu. ==Levinneisyys== Lesothonhemppoa tavataan Etelä-Afrikassa ja Lesothossa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Mustahuppuhemppo

Mustahuppuhemppo (Serinus alario) on peippojen heimoon kuuluva varpuslintu. ==Levinneisyys== Mustahuppuhemppoa tavataan Etelä-Afrikassa, Lesothossa ja Namibiassa. Lajia on kuvattu paikallisesti yleiseksi, ja sen kanta on vakaa. Se on luokiteltu elinvoimaiseksi. ==Lähteet== Luokka:Peipot
Sundanhemppo

Sundanhemppo (Chrysocorythus estherae) on peippojen heimoon kuuluva varpuslintu. ==Levinneisyys== Sundanhemppoa tavataan Indonesiassa ja Filippiineillä. Lajin kanta on vakaa, ja se on luokiteltu elinvoimaiseksi. ==Lähteet== Luokka:Peipot
Riku Kemppinen

Riku Antero Kemppinen (s. 21. toukokuuta 1972 Nurmijärvi) on suomalainen näyttelijä. Hän on näytellyt televisiosarjoissa, Helsingin Kaupunginteatterin näytelmissä Omaksi kuvakseen, Virtahepo ja muita hevosia ja Shopping & Fucking, Koko-teatterissa Turun Kesäteatterissa ja Radioteatterissa. ==Filmografia== *Kotikatu, 2001 – Mika Remes * Kultakuume.com, minisarja, 2001 – Harri *Hovimäki, 2002 – Antti Seppä * Täällä Pohjantähden alla, kuunnelmasarja, 2008 – Valenti Leppänen * Muutoksii, 2014 – Jouko * Roba, 2021 – Hannu Jääluoto == Lähteet == ==Aiheesta muualla== * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Kapkaupungin kansainvälinen lentoasema

Kapkaupungin kansainvälinen lentoasema () on Etelä-Afrikassa, noin 13 kilometrin päässä Kapkaupungin keskustasta sijaitseva kansainvälinen lentoasema. Lentoasema avattiin vuonna 1954, ja sitä laajennettiin merkittävästi vuoden 2010 jalkapallon MM-kilpailuja varten. Lentoaseman kautta kulki vuonna 2012 noin 8,5 miljoonaa matkustajaa. Suurista lentoyhtiöistä Kapkaupunkiin lentävät muun muassa Air France, British Airways, Emirates, KLM, Lufthansa, Qatar Airways sekä Turkish Airlines. == Lähteet == == Aiheesta muualla == Luokka:Etelä-Afrikan lentoasemat Luokka:Kapkaupungin rakennukset ja rakennelmat
Jääpallon Allsvenskan-kausi 2014–2015

Ruotsin jääpallon Allsvenskan pelattiin kaudella 2014–2015 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.–10. sijoittuneet joutuivat karsimaan Allsvenskanin sarjapaikastaan. Koska Elitserienin göteborgilaisjoukkue GAIS Bandy ei saanut lupausta Göteborgin jääpallohallin rakentamiseksi, seura luopui Elitserien-paikastaan. Tilalle nostettiin Elitserieniin kaudelle 2014–2015 västeråsilainen TB Västerås. , == Pohjoislohko - runkosarjan lopputilanne ja maalintekijät (ml. suomalaiset)== Sija Pelaaja Joukkue Maalit 1\. Klas Nordström IK Tellus 49 2\. Lars Buskqvist Örebro SK 40 3\. Niklas Eriksson Katrineholm Värmbol BS 31 22\. Sakari Pörhölä HaparandaTornio Bandy 16 28\. Pekka Hiltunen HaparandaTornio Bandy 13 32\. Mika Lukkarila HaparandaTornio Bandy 11 36\. Hannu Mokko HaparandaTornio Bandy 10 \- Kimmo Nurkkala HaparandaTornio Bandy 6 \- Markus Hiukka HaparandaTornio Bandy 4 \- Tuomas Mokko HaparandaTornio Bandy 4 \- Igor Zolotarev HaparandaTornio Bandy 2 \- Arto Smeds HaparandaTornio Bandy 2 \- Veli-Matti Körkkö HaparandaTornio Bandy 1 \- Marko Miinala HaparandaTornio Bandy 1 == Etelälohko == Sija Pelaaja Joukkue Maalit 1\. Toni Eklind Gripen Trollhättan BK 73 2\. Robert Karlsson Lidköpings AIK 52 3\. Johan Grahn Gripen Trollhättan BK 44 \- Jaakko Niemi IFK Motala 8 \- Niklas Holopainen Otterbäckens BK 1 ==Elitserien-karsinnat== Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin. ===Lohko 1=== ===Lohko 2=== IFK Kungäv, TB Västerås ja Sirius säilyttivät Elitserien-paikkansa. Gripen Trollhättan nousi Elitserieniin ja pudotti näin Ljusdals BK:n Allsvenskaniin. ==Allsvenskan-karsinnat== Joukkue #1 Maalit Joukkue #2 Ottelu 1 Ottelu 2 Nyborgs SK 2-24 Gustavsbergs IF 1-17 1-7 Malmbäcks IF 3-16 Surte BK 1-7 2-9 IF Stjärnan Bandy 3-19 Skiro-Navelsjö Bandy 2-5 1-14 Karlsborgs BK 2-12 IFK Rättvik 2-5 0-7 Gustavsbergs IF, Surte BK, Skiro-Navelsjö Bandy ja Rättvik säilyivät Allsvenskanissa. 1. Divisioonasta nousivat suoraan Allsvenskaniin Frillesås BK, Nitro/Nora BS, Spånga Djurgården ja Helenelunds IK. ==Lähteet== * ===Viitteet=== Luokka:Jääpallon Allsvenskan-kaudet Luokka:Vuoden 2014 jääpallo Luokka:Vuoden 2015 jääpallo
Leena Joki

Elli Sylvia Perkko, kirjailijanimi Leena Joki (16. huhtikuuta 1928 Säynätsalo – 1. syyskuuta 1990) oli suomalainen filosofian kandidaatti, amanuenssi ja lastenkirjailija. Kirjasampo.fi : Leena Joki == Teoksia == Nimellä Leena Joki: * Lintukoto : kertomus kesästä. Karisto 1954 * Pikku-Lillin elefantti. Karisto 1955 Nimellä Elli Perkko: * Poika ja huilu. Valistus, Helsinki 1967 * Ruovesi taiteilijoiden kuvaamana / Tampereen taidemuseo - Pirkanmaan aluetaidemuseo ; toimikunta Anneli Ilmonen, Elli Perkko, Anneli von Pfaler. Tampereen taideyhdistys ry:n julkaisuja 4. Tampereen taideyhdistys – Tampereen taidemuseo, Tampere 1980 * Muumi : Muumilaakso, Tampereen taidemuseo ; tekstit, piirrokset ja akvarellit Tove Jansson ; valokuvaaja Per Olov Jansson ; toim. Anneli Ilmonen, Elli Perkko ; julk. Tampereen taidemuseo – Pirkanmaan aluetaidemuseo. Tampereen taidemuseon julkaisuja 34. Tampere 1986, 2. uud. painos 1988 == Lähteet == * ===Viitteet=== Luokka:Suomalaiset lasten- ja nuortenkirjailijat Luokka:Vuonna 1928 syntyneet Luokka:Vuonna 1990 kuolleet
Muistojeni laulu

Muistojeni laulu on Laila Halmeen esittämä kappale, jolla hän edusti Suomea vuoden 1963 Eurovision laulukilpailussa Lontoossa. Kappale oli aikajärjestyksessä ensimmäinen Suomen kolmesta nolla pistettä saaneesta euroviisukappaleesta. Alun perin Suomen karsinnoissa kappaleen olivat esittäneet Marjatta Leppänen ja Irmeli Mäkelä, mutta kansainvälisiin euroviisuihin solistiksi vaihdettiin Halme. ==Lähteet== *http://www.viisukuppila.fi/phpBB3/viisula-f71/topic6826.html Luokka:Suomen euroviisuedustuskappaleet Luokka:Vuoden 1963 euroviisuedustuskappaleet
Lehtimäen kirkko

250px|thumb|Lehtimäen kirkko, sankarihaudat kesällä 2012 Lehtimäen kirkko on Alajärven Lehtimäellä sijaitseva Jacob Rijfin suunnittelema tasavartinen ja sisäviisteinen ristikirkko, joka valmistui vuonna 1800. Kirkon ristikeskuksessa on kahdeksankulmainen tornillinen attika. Kirkon sakaroissa on satulakatteet, attikassa monisärmäinen kekokatto. Sisällä taas sakaroissa on lautaholvaus ja keskustassa pyöreä kupu. Erillinen Abraham Hernesmaan 1835 rakentama kolmikerroksinen kellotapuli yhdistettiin solarakennuksella kirkkoon 1895, tapulin kellot ovat vuosilta 1801 ja 1877. Kirkkoa on peruskorjattu vuosina 1845 ja 1895-1897, peruskorjaus ja entisöinti tehtiin 1947–1948. 1948 valmistunutta peruskorjausta valvoi Antti Salmenlinna. Sen yhteydessä kirkon lämmitys uusittiin, kirkko sähköistettiin, sisävuoraus purettiin ja Salmenlinna teki kirkkoon kattomaalaukset. Kirkko sai myös Kangasalan urkutehtaan alun perin Parkanon kirkkoon vuonna 1894 tekemät 8-äänikertaiset urut. Ne uusittiin 18-äänikertaisiksi 1967 entisten urkujen julkisivu säilyttäen. Kirkon toinen peruskorjaus ja entisöinti tehtiin 1988–1989 arkkitehtitoimisto Matti ja Aune Klemolan johdolla. Muun muassa alkuperäinen alttaripöytä ja -kaide ja kuorikaide palautettiin. Eteläiseen kuori-ikkunaan Aune Klemola suunnitteli Merja Ylivinkan kutoman kuultokudoksen Valon hetki. Kellotapulin rakentaja Abraham Hernesmaa lahjoitti ilmeisesti itse tekemänsä ensimmäisen alttaritaulun kirkkoon. Taiteilija Onni Ojan maalaama uusi alttaritaulu kirkkoon hankittiin 1933, mutta se vaihdettiin 1946 Kalle Isolehdon tekemään puiseen alttariveistokseen Ristiinnaulittu. Museovirasto on luokitellut Lehtimäen kirkonseudun Suomen valtakunnallisesti merkittäviin rakennettuihin kulttuuriympäristöihin. == Lähteet == == Kirjallisuutta == * == Aiheesta muualla == * Lehtimäen kirkko Luokka:Alajärven rakennukset ja rakennelmat Luokka:Etelä-Pohjanmaan kirkkorakennukset Luokka:Suomen puiset sisäviisteiset ristikirkot Kirkko Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-vuosikymmenellä rakennetut kirkot
Campbell River

Campbell River on rannikkokaupunki Brittiläisen Kolumbian provinssissa Kanadassa. Se sijaitsee Vancouverinsaaren itärannikolla. Vuonna 2016 kaupungissa asui yhteensä 32 588 asukasta. Campbell River on tunnettu kalastuksestaan, ja sitä kutsutaan myös "maailman lohipääkaupungiksi". ==Lähteet== ==Aiheesta muualla== * Luokka:Brittiläisen Kolumbian kaupungit
Merkkivärinen

Merkkivärinen on varsin yleinen koirien väritys, jossa eumelaniinivärisellä (yleensä mustalla) pohjalla on feomelaniinivärisiä (yleensä punaruskeita) merkkejä "kulmakarvojen" kohdalla, poskissa, kuonon ympärillä ja leuan alla, rinnassa, istuinluilla ja jaloissa. Mustapohjaista merkkiväriä kutsutaan usein englanninkielisellä nimityksellä black and tan, "musta ja vaaleanruskea". Merkkiväritys on yleinen esimerkiksi dobermannilla, porokoirilla, vetokoirilla ja pinserillä. Laikoilla värin nimitys on karamis. Satulakuvio on yleinen muun muassa saksanpaimenkoiralla ja monilla ajokoiraroduilla. == Periytyminen == Merkkivärityksestä vastaa koiran A-lokuksen alleeli t, joka on resessiivinen alleelien AA ja Aw suhteen mutta dominoiva alleelin Aa suhteen. Jotta merkkiväritys voidaan nähdä yksilön fenotyypissä, on sen kyettävä tuottamaan eumelaniinia, ja sen genotyypin on E-lokuksen suhteen oltava siis jokin muu kuin ee (resessiivinen keltainen). Toinen merkkivärityksen suhteen epistaattinen genotyyppi on K-lokuksessa dominanttimusta (KBK_), joka estää feomelaniinin tuotannon tehden koirasta täysin eumelaniinivärisen. Poikkeus tähän on cockerspanielin harvinainen "soopeliksi" kutsuttu väritys. Yleisesti ottaen merkkikuvioisen koiran genotyypin on siis oltava [muu kuin EeEe] AtA_ [muu kuin KBK_]. == Muunnokset == Merkkivärityksestä tunnetaan useampia muunnoksia, joista yleisin on niin kutsuttu satulakuvio. Satulakuvioinen koira syntyy merkkiväristä muistuttavana, mutta koiran aikuistuessa ruskea kuvio laajenee ja lopulta eumelaniinia on enää niskassa, selässä, kyljillä ja hännän päällä satulaa tai viittaa muistuttavana kuviona. Satulakuvioisilla koirilla on sama at-alleeli kuin merkkivärsillä koirilla. Väritysten eron saattaa aiheuttaa jossakin muussa geenissä sijaitseva muuntelijageeni. Grizzle eli domino on merkkivärityksen muunnos, jossa koiran ylälinjalle jää satulamuunnosta muistuttava eumelaniinivärinen "huntu", joka ulottuu otsalle ja ohimoille ja venyy silmien välistä tunnusomaiseksi kapeaksi kärjeksi. Muunnoksen aiheuttaa E-lokuksen alleeli G. Väritys on varsin harvinainen ja sitä tavataan vain salukilla, afgaaninvinttikoiralla, suomenlapinkoiralla ja alaskanmalamuutilla. Cockerspanielilla esiintyvä soopeli muistuttaa dominoväritystä ulkoisesti erittäin paljon ja on sen tavoin E-lokuksen tekijän muuntama merkkivärikuvio. Värityksen aiheuttaa vastikään tunnistettu E-lokuksen alleeli h. Dominosta poiketen soopelit cockerspanielit ovat K-lokuksen suhteen KK tai Kk, siis dominanttimustia. kk-genotyypin yksilöt ovat fenotyypiltään "suttuisen punaisia", eivät "soopeleita". Kaikki cockerspanielit ovat A-lokuksen suhteen genotyyppiä AtAt eli merkkivärisiä. ==Lähteet== Luokka:Koirien värit
Polysporangiophyta

Polysporangiophyta on luokittelematon taksoni kasvikunnassa. Siihen kuuluu putkilokasvien lisäksi esihistoriallisia sammalten ja putkilokasvien välimuotoja, kuten Horneophytopsida ja Aglaophyton. Varhaisimmat Polysporangiophytaan kuuluneista itiökasvit erosivat sammalista siten, että niiden itiöitä muodostavat elimet sijaitsivat parittain haaroittuneissa itiöpesäkkeissä. Varhaisimpia putkilokasvien ryhmiä olivat Rhyniophyta (alkusanikkaiset), Trimerophytophyta, Zosterophyllophyta ja liekomaiset kasvit. == Lähteet == == Aiheesta muualla == * http://www.amjbot.org/content/91/10/1582.full.pdf+html * Paleobiology: Biogeochemical evidence for the presence of the angiosperm molecular fossil oleanane in Paleozoic and Mesozoic non-angiospermous fossils (tiivistelmä) Luokka:Kasvitaksonomia Luokka:Esihistorialliset kasvit
Tuomas Mokko

Tuomas Mokko (s. 26. maaliskuuta 1991 ) on suomalainen jääpalloilija. Hän edustaa kaudella 2014–2015 Ruotsin toiseksi korkeimmalla sarjatasolla Allsvenskanissa pelaavia HT Bandyä. Mokko on pelannut Suomen ikäluokkamaajoukkueissa, viimeksi mm. 23-vuotiaiden MM-joukkueessa kaudella 2013. Ensimmäiset maaottelunsa Mokko pelasi ensimmäiset A-maaottelunsa tammikuussa 2015 Kazakstania vastaan. Ensimmäiset MM-kisansa Mokko pelaa keväällä 2015. ==Saavutukset== Seurajoukkueissa *SM-kultaa: 2007 ToPV:n riveissä ==Lähteet== *International Bandy Database Luokka:Suomalaiset jääpalloilijat Luokka:Vuonna 1991 syntyneet Luokka:Elävät henkilöt
Grace for Drowning

Grace for Drowning on brittiläisen muusikon Steven Wilsonin soolouran toinen studioalbumi. Levyn julkaisi Kscope Music Records 26. syyskuuta 2011. Se sai ehdokkuuden parhaasta surround-ääni albumista 54. Grammy-palkinto -tapahtumassa. Albumi debytoi Suomen virallisen listan sijalla 30. == Kappaleet == == Kokoonpano == * Steven Wilson – laulu, kitarat, basso, piano, kosketinsoittimet, autoharp, lyömäsoittimet, kellopeli, gongi, ohjelmointi, harmoni * Jordan Rudess – piano * Theo Travis – saksofoni, klarinetti, huilu * Ben Castle – klarinetti * Nick Beggs – Chapman Stick, bassokitara * Nic France – rummut * Tony Levin – bassokitara * Pat Mastelotto – akustiset ja sähkörummut * Markus Reuter – U8 touch guitar * Trey Gunn – warr-kitara, bassokitara * London Session Orchestra – jousisoittimet * Steve Hackett – kitarat * Mike Outram – kitara * Sand Snowman – akustinen kitara == Arvostelut == * Allmusic: Allmusic review * Desibeli.net: Desibeli.net: Levyarvostelu * Imperiumi.net: Imperiumi.net: Levyarvostelu * Mojo: Mojo * PopMatters: PopMatters * Rolling Stone: Rolling Stone * Rumba: * Soundi: == Lähteet == Luokka:Steven Wilsonin albumit Luokka:Vuoden 2011 albumit
John Cockerill

John Cockerill (3. elokuuta 1790 Haslingden, Lancashire, Englanti – 9. kesäkuuta 1840) oli belgialainen tehtailija. Hän oli syntynyt Haslingdenissa Lancashiressa Englannissa ja muutti isänsä William Cockerillin luo Belgiaan, jossa hän jatkoi sukunsa villankäsittelykoneiden rakennustraditiota. Hän perusti rautaruukin ja konesuunnittelu- ja rakennusyrityksen John Cockerill & Cie., joka tuli tunnetuksi brittiläisen teollisuustekniikan levittämisestä Euroopassa. John Cockerill tuli Belgian Verviersiin 12-vuotiaana isänsä luokse, joka silloin oli siellä menestynyt koneenrakentajana. Isä William oli vuonna 1799 salakuljettanut kehruukoneen osia Ruotsin kautta Verviersiin ja perustanut sinne konepajan. Vuonna 1807 yrityksen toiminta siirrettiin Liègeen, ja John otti 17-vuotiaana veljensä Charles Jamesin kanssa vastuun tehtaan johtamisesta. Isä William vetäytyi vuonna 1813 liiketoiminnasta ja jätti yritystensä hoidon pojilleen. Vuonna 1823 John osti veljensä ulos yrityksestä. Vuoteen 1830 mennessä Cockerillin yrityksestä oli kasvanut Manner-Euroopan suurin teollisuusyritys, johon kuului hiili- ja rautakaivoksia, masuuneja, valssaamoja ja konepajoja. ==Lähteet== Luokka:Belgialaiset liikemiehet Luokka:Vuonna 1790 syntyneet Luokka:Vuonna 1840 kuolleet
Mäkelä Alu

Mäkelä Alu Oy on metallinjalostusyritys, jonka tehdas sijaitsee Alajärvellä. Mäkelä Alu puristaa alumiiniprofiileja ja pintakäsittelee niitä muun muassa rakennus- ja telakkateollisuuden tarpeisiin. Yritys on perustettu vuonna 1937, ja yhtiön toimitusjohtaja on Markku Välimäki. Yritys kuuluu Alucenter- yhteistyöverkostoon.Järviseutu: Uusi mies ohjaksiin . 28.1.2015Ilkka: Alumiiniyrittäjät tuplaavat liikevaihtonsa viidessä vuodessa . 5.3.2015 Yrityksen liikevaihto oli vuonna 2013 52,9 miljoonaa euroa, ja sillä oli 161 työntekijää.http://yritys.taloussanomat.fi/y/makela-alu-oy/alajarvi/0509084-2/ ==Lähteet== ==Aiheesta muualla== *Mäkelä Alun kotisivut Luokka:Suomalaiset metalliteollisuusyhtiöt Luokka:Alajärvi
Sergei Tsion

Sergei Anatoljevitš Tsion (, 1874 – 1947) oli Venäjän keisarillisen armeijan kapteeni, joka vuonna 1906 oli yksi Viaporin kapinan johtajista yhdessä Arkadi Jemeljanovin ja Jevgeni Kohanskin kanssa. == Elämä == === Toiminta Suomessa === Juutalaistaustainen Tsion oli Venäjän sosiaalidemokraattisen työväenpuolueen jäsen ja kuului sen enemmistöryhmään eli bolševikkeihin. Suomenlinnassa hän toimitti Vestnik Kasarmi (Kasarmin sanansaattaja) -nimistä lehteä, jonka julkaisua avustivat myös suomalaiset sosiaalidemokraatit. Viaporin kapinan aikana Tsion oli yksi sen johtajista, mutta ei juurikaan osallistunut varsinaiseen kapinointiin, vaan seurasi tapahtumia mantereen puolella. Tuolloin hänen kontakteihinsa Helsingissä lukeutui suomalaisia sosialidemokraatteja, kuten esimerkiksi näytelmäkirjailija Elvira Willman. Kapinayrityksen jälkeen Jemeljanov ja Kohanski teloitettiin, mutta Tsion onnistui pakenemaan Englantiin, jossa hän työskenteli toimittajana. Helsinkiläinen kustannusosakeyhtiö Fugas julkaisi Tsionin Viaporin kapinasta kertovan muistelmateoksen Три дня восстания в Свеаборге (Viaporin kapinan kolme päivää) vuonna 1907. === Paluu Venäjälle === Tsion palasi Venäjälle maaliskuun vallankumouksen jälkeen kesäkuussa 1917. Hän oli jättänyt bolševikit ja liittynyt sosialistivallankumouksellinen puolueeseen, kuuluen samalla myös Aleksandr Kerenskin johtaman väliaikaishallituksen tukijoihin. Tsion matkusti Pietariin Helsingin kautta, jossa häntä oli Työmies-lehden mukaan vastassa tuhatpäinen ihmisjoukko. Ennen junan lähtöä Tsion piti vielä lyhyen puheen. Lokakuun vallankumouksen myötä bolševikit ottivat Venäjällä vallan ja Tsion joutui pakenemaan Ruotsiin, missä hän eli kuolemaansa saakka. Tsion työskenteli muun muassa kielenkääntäjänä. Ruotsista käsin hän kävi myös kirjeenvaihtoa Nobelin kirjallisuuspalkinnon saaneen Ivan Buninin kanssa, joka asui toisen maailmansodan aikana maapaossa Ranskan Grassessa. Bunin eli sota- ajan pitkälti Tsionin Ruotsissa keräämien avustusten turvin. == Lähteet == Luokka:Venäläiset sotilaat Luokka:Vuonna 1874 syntyneet Luokka:Vuonna 1947 kuolleet
Eyad El-Sarraj

Eyad El-Sarraj (27. huhtikuuta 1944 – 17. joulukuuta 2013) oli palestiinalainen psykiatri ja ihmisoikeusaktivisti. Hän osallistui palestiinalaisten delegaatioon Camp Davidin rauhanneuvotteluissa vuonna 2000. El-Sarraj antoi YK:n tutkimuskomissiolle vuonna 2009 lausunnon, jonka mukaan yli 20 prosenttia Gazan lapsista kärsii traumaperäisestä stressihäiriöstä.Palestinians honour Gaza psychiatric pioneer Aljazeera. 18.12.2013 Vuonna 2010 El-Sarrajille myönnettiin Olof Palme -palkinto. ==Lähteet== Luokka:Palestiinalaisaktivistit Luokka:Psykiatrit Luokka:Vuonna 1944 syntyneet Luokka:Vuonna 2013 kuolleet
Gustavsbergs IF BK

Gustavsbergs IF Bandyklubb on jääpalloseura Gustavsbergin historiallisesta taajamasta, joka sijaitsee Tukholman läänin Värmdön kunnassa. Seura on vuonna 1906 perustetusta Gustavsbergs IF:n jääpallojaostosta eriytynyt jääpalloseura. Seuran edustusjoukkue pelaa Allsvenskanissa. Gustavsberg IF:n muita lajeja ovat jalkapallo, käsipallo, sulkapallo ja suunnistus. ==Historia== Vaikka seuran jääpallojoukkue ei ole esiintynyt pääsarjassa, sitä voi pitää kuitenkin Gustavsbergs IF:n lajikohtaisena lippulaivana. Vuonna 1940 seuran pelaaja Gunnar Sjödahl edusti Ruotsin A-maajoukkuetta eli oli seuran ensimmäinen maajoukkue-edustaja. Vuonna 1954 seura oli lähellä nousua pääsarjaan - maalin tappio IFK Stockholm:ille romutti sarjanousun. Seuran kotikenttä Ekvallen valmistui vuonna 1948 ja vuonna 1974 Ekvallenille valmistui tekojää. Vuonna 1981 seura nousi kakkostasolle eli silloiseen 1. Divisioonaan. 2000-luvun alussa seura oli samalla tavalla lähellä nousua pääsarjaan eli Allsvenskaniin. Vaikka seura ei ole noussut pääsarjaan, seura on kasvattanut tunnettuja jääpalloilijoita, kuten Leif Fredblad, joka pelasi 21 kautta Hammarby IF:n riveissä ja teki 221 maalia. Fredblad palasi 47-vuotiaana Gustavsbergs IF:n riveissä kunnioituksena kasvattajaseuraansa kohtaan. Toinen tunnettu pääsarjapelaaja David Pizzoni Elfving on myös Gustavsbergin kasvatteja. Seuraa on edustanut myös venäläinen nimimies Sergei Zimin. Seura on pelannut viimeisen 10 vuotta pääosin Allsvenskanissa sen Pohjoislohkossa. Seuran vahvasta jääpallotoiminnasta on osoituksena kakkosjoukkue BK Berget, joka pelaa neljännellä sarjatasolla eli Divisioona 2:ssa. ==Lähteet== Luokka:Ruotsalaiset jääpalloseurat Luokka:Värmdön kunta Luokka:Vuonna 1906 perustetut urheiluseurat
Kuoleman asema

Kuoleman asema (Comanche Station) on Budd Boetticherin ohjaama lännenelokuva vuodelta 1960. Se oli viimeinen Boetticherin 1950-luvun lopulla ohjaamasta seitsemästä Ranown-sarjan elokuvasta. Useimmat sarjan elokuvat tuotti kaksikko Randolph Scott ja Harry Joe Brown, ja nimitys Ranown tulee heidän nimistäänRanown, viitattu 22.3.2015. == Juoni == Päähenkilö Jefferson Cody on kuullut comanchien kaapanneen erään naisen ja lähtee ostamaan häntä vapaaksi. Vuosia aiemmin hänen oma vaimonsa on joutunut comanchien käsiin. Ben Lanen johtama lainsuojattomien kolmikko paljastaa, että naisen mies on luvannut 5 000 dollarin palkkion vaimonsa vapauttajalle. Codyn vapauttama rouva Lowe epäilee siten Codyn motiiviksi vain rahaa. Cody tuntee vanhastaan Lanen, jonka sotaoikeus erotti armeijasta hänen avullaan. Comanchet ajavat nyt kosto mielessä takaa Lanen joukkiota, sillä tämän johtama rosvojoukko on käynyt comanchejen kimppuun. Rouva Lowen puoliso ei itse ole lähtenyt etsimään vaimoaan vaan on luvannut tästä palkkion "elävänä tai kuolleena". Lanen mielestä parempi vaihtoehto on kuolleena, ja hän yrittää käydä naisen ja Codyn kimppuun. Kun Dobie kieltäytyy auttamasta häntä, hän ampuu tämän. Vuorilla käydyssä yhteenotossa Cody voittaa Lanen. Cody vie naisen kotiin, ja siellä ilmenee että mies on sokea. Hän ei jää odottamaan palkkiota vaan ratsastaa pois. == Näyttelijät == == Lähteet == == Aiheesta muualla == * Luokka:Yhdysvaltalaiset lännenelokuvat Luokka:Vuoden 1960 yhdysvaltalaiset elokuvat
Aapo Välikangas

Aapo Välikangas (19. joulukuuta 1864 Pielavesi – 24. marraskuuta 1896 Kotka) oli suomalainen näyttelijä. ==Ura== Välikankaan taiteelliset lahjat huomattiin hänen asevelvollisuusaikanaan Kuopion pataljoonan soittokunnassa, missä hän toimi soittajana ja kuorolaulajana. Hänen bassoääntään on luonnehdittu "komeaksi ja kauniiksi". Näyttämöharrastuksensa myötä Välikangas aloitti oppilaana August Aspegrenin Kansanteatterissa 1890. Hänen ensimmäinen, taiteellisesti merkittävä roolinsa oli Sakeus Aleksis Kiven Leassa.Kotimaisia näyttämötaiteilijoita sanoin ja kuvin, s. 362 Lyhyeksi jääneen uransa varrella Välikangas teki useita merkittäviä rooleja, kuten Väinämöinen näytelmässä Aino, Klaus Kurki Elinan surmassa sekä nimiosat näytelmissä Kullervo ja Ambrosius. Välikankaan luonnetta on kuvailtu "taipuisaksi", "herkäksi" ja "intohimoiseksi". Hän teki itsemurhan Kotkassa 31-vuotiaana. ==Lähteet ja viitteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 ==Aiheesta muualla== *Kuvakokoelmat.fi Luokka:Suomalaiset teatterinäyttelijät Luokka:Vuonna 1864 syntyneet Luokka:Vuonna 1896 kuolleet